open-index/open-wikipedia-markdown huggingface dataset:
Δημήτρης Ζ. Νικήτας

Ο **Δημήτρης Ζ. Νικήτας** (γεν. 1949) είναι Έλληνας ακαδημαϊκός, με πεδίο ειδίκευσης την λατινική γλώσσα και λογοτεχνία. 

## Βιογραφία
Γεννήθηκε στην Θεσσαλονίκη. Σπούδασε κλασική φιλολογία στην Φιλοσοφική Σχολή του ΑΠΘ από το 1967 έως το 1971 και αργότερα γερμανική φιλολογία από το 1974 έως το 1977. Συνέχισε από το 1974 και έπειτα ως ακαδημαϊκός στη Φιλοσοφική Σχολή του ΑΠΘ και έγινε τακτικός καθηγητής, αφού πρώτα απετέλεσε βοηθός καθηγητή. 

Από το 1977 έως το 1981 έκανε το μεταπτυχιακό του στα πανεπιστήμια Μάνχαϊμ και Χαϊδελβέργης στη δυτική Γερμανία. Εκεί εξεπόνησε την διατριβή του. Συνέχισε για δύο χρόνια τις μεταδιδακτορικές του έρευνες σε Γερμανία, Γαλλία και Ιταλία ως υπότροφος του ιδρύματος Αλεξάντερ φον Χούμπολτ.

Απετέλεσε διευθυντής του Τομέα Κλασικών Σπουδών, Διευθυντής του Προγράμματος Μεταπτυχιακών Σπουδών και Πρόεδρος του Τμήματος Φιλολογίας καθώς και Μέλος της Επιτροπής Ερευνών και της Συγκλήτου του Αριστοτελείου Πανεπιστημίου Θεσσαλονίκης. Έχει αποτελέσει προσκεκλημένος καθηγητής σε πανεπιστήμια της Ελλάδας και του Εξωτερικού. Από το 2014 διδάσκει λατινική πατρολογία στην Κινσάσα στην ΛΔ Κονγκό και είναι μέλος επιστημονικών εταιρειών, στην Ελλάδα και αλλού. Έχει εκδόσει επιστημονικά μονογραφήματα και κείμενα σε περιοδικά και θεωρήσεις, εντός και εκτός Ελλάδας, αλλά και εκλαϊκευμένα γραπτά σε εφημερίδες και περιοδικά. 

Έχει επίσης εκπονήσει την δεκαπεντασέλιδη εισαγωγή στη λατινική γλώσσα και λογοτεχνία, που διδάσκεται στη θεωρητική κατεύθυνση του Λυκείου. Η εισαγωγή αυτή, λόγω της απαιτούμενης αποστήθισης, του υπερβολικά μεγάλου αριθμού ονομάτων και έργων, αλλά και την παρουσία πολλών ιστορικών όρων/γεγονότων που δεν έχουν διδαχθεί οι μαθητές, έχει προκαλέσει πολλές αντιδράσεις, με μαθητές και καθηγητές να ζητούν την κατάργησή της.

## Εργογραφία

* Ιστορία της Ρωμαϊκής Λογοτεχνίας του Μίχαελ φον Άλμπρεχτ, σε δύο τόμους, επιμέλεια/μετάφραση στα ελληνικά: Δ.Ζ. Νικήτας.
* Μετέφρασε το βιβλίο Ελληνικά Γράμματα και Λατινικός Μεσαίωνας του Βάλτερ Μπέρσιν.
* Μετέφρασε επίσης την μονότομη Εισαγωγή στην Αρχαιογνωσία της Ρώμης του Φριτς Γκραφ. 
* Δ.Ζ. Νικήτας, Λεωνίδας Τρομάρας, Σύγχρονο Λατινοελληνικό Λεξικό (University Studio Press, Θεσσαλονίκη 2019).

## Παραπομπές


Κατηγορία:Έλληνες πανεπιστημιακοί του 20ού αιώνα
Νίκος Πιτσιάουλος

Ο **Νίκος Πιτσιάουλος** ήταν Κύπριος ποδοσφαιριστής, ο οποίος αγωνιζόταν ως επιθετικός. Αγωνίστηκε για 15 χρόνια στη Νέα Σαλαμίνα Αμμοχώστου.

## Σταδιοδρομία σε συλλόγους
Ξεκίνησε την καριέρα του στη Νέα Σαλαμίνα Αμμοχώστου όταν παράγοντες της ομάδας τον είδαν να αγωνίζεται σε ένα φιλικό με τον Μαραθώνα Κάτω Βαρωσίων. Στη Νέα Σαλαμίνα έπαιζαν τότε ως τερματοφύλακες και τα δύο αδέλφια του, Μιχάλης Πιτσιάουλος και Σάββας Σταύρου.

Την περίοδο 1966-67 αποκλείστηκε από τα στάδια για 9 μήνες μετά από απόφαση της Δικαστικής Επιτροπής, αφού είχε αποβληθεί σε αγώνα κατά του Άρη Λεμεσού όταν έσπρωξε τον διαιτητή του αγώνας, αφού ο δεύτερος δεν δεχόταν να διακόψει το παιχνίδι λόγω ακαταλληλότητας του γηπέδου λόγω βροχών.

Με τη Νέα Σαλαμίνα είχε 121 συμμετοχές και 42 γκολ στο πρωτάθλημα και 13 συμμετοχές και 5 γκολ στο κύπελλο. Αναδείχθηκε δύο φορές πρώτος σκόρερ της ομάδας στο πρωτάθλημα: 1960-61 (11 γκολ) και 1961-1962 (15 γκολ).

Το 2014 τιμήθηκε από τον Δήμο Αμμοχώστου για την προσφορά του στον κυπριακό αθλητισμό.

Απεβίωσε στις 22 Μαρτίου 2020.

## Παραπομπές


## Πηγές
* 

## Βιβλιογραφία

* 

Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Νέας Σαλαμίνας
Πατριάρχης της Δύσης

Ο τίτλος **Πατριάρχης της Δύσης** () χρησιμοποιήθηκε σε διάφορες περιστάσεις ως ένας από τους επίσημους τίτλους του Επισκόπου της Ρώμης, πριν το Σχίσμα του  1054 στον ενιαίο χριστιανικό χώρο και ως ανώτατη αρχή της μετέπειτα Ρωμαιοκαθολικής Εκκλησίας. Με την έκδοση της Ποντιφικής Επετηρίδας του 2006, ο τίτλος έπαψε να αποτελεί επίσημο τίτλο  του Ποντίφικα.

## Ιστορία
Η προέλευση του όρου του  συνδέεται με την προσθήκη στα τρία αρχαία Πατριαρχεία, δηλαδή της Ρώμης, της Αντιόχειας και της Αλεξάνδρειας, των Πατριαρχείων Κωνσταντινουπόλεως και Ιεροσολύμων. Στη νέα Πενταρχία, με εξαίρεση την Ρώμη, οι υπόλοιπες τέσσερις εκκλησιαστικές αρχές ήταν κάτω από τον άμεσο έλεγχο της Βυζαντινής Αυτοκρατορίας και οι επικράτειές τους ορίζονταν βάση συγκεκριμένων γεωγραφικών περιοχών. Η Ρώμη, από την άλλη πλευρά, έγινε η έδρα με εξουσία επί των περιοχών της Δυτικής Ρωμαϊκής Αυτοκρατορίας.

Το 450, ο Βυζαντινός Αυτοκράτορας Θεοδόσιος Β΄ απηύθυνε επιστολή στον Πάπα Λέοντα Α΄, στην οποία τον ανέφερε ρητά ως Πατριάρχη της Δύσης (αυτή είναι η πρώτη ιστορική αναφορά Πάπα με αυτή την ιδιότητα). Μετά την ανάκτηση της Δυτικής Ρωμαϊκής Αυτοκρατορίας από τον Ιουστινιανό Α΄ η ανατολική νομοθεσία συμπεριέλαβε τη Ρώμη, ενώ με τους κυρωτικούς νόμους του 554 το αυτοκρατορικό εκκλησιαστικό σύστημα της Πενταρχίας τέθηκε πλήρως σε εφαρμογή. Το 642, καθώς οι Βυζαντινοί Αυτοκράτορες επέβαλαν την υποστήριξη του Μιαφυσιτισμού στους Πάπες, ο Πάπας Θεόδωρος Α΄ ανέλαβε επίσημα για πρώτη φορά τον τίτλο του Πατριάρχη της Δύσης.

## Αποποίηση
Στις 22 Μαρτίου 2006, το Βατικανό εξέδωσε μια ανακοίνωση με την οποία εξηγούσε ότι η παράλειψη του τίτλου από την Ποντιφική Επετηρίδα έγινε υπό το σκεπτικό ότι εκφράζει μια «ιστορική και θεολογική πραγματικότητα» και ότι «είναι χρήσιμη (η παράλειψη) για τον οικουμενικό διάλογο». Το Βατικανό δήλωσε ότι ο τίτλος του Πατριάρχη της Δύσης συμβόλιζε μία ειδική σχέση του Πάπα και τη δικαιοδοσία του επί της Λατινικής Εκκλησίας, ενώ η παράλειψη του τίτλου δεν αλλάζει τη σχέση μεταξύ της Αγίας Έδρας και των Ανατολικών Εκκλησιών, όπως διακηρύχθηκε επίσημα από τη Δεύτερη Σύνοδο του Βατικανού.

## Παραπομπές

Κατηγορία:Δυτικός Χριστιανισμός
Η χαρούμενη επιστήμη

**Η Χαρούμενη Επιστήμη** (γερμ.: *Die fröhliche Wissenschaft*) είναι έργο του Φρίντριχ Νίτσε.

## Περιεχόμενα βιβλίου
Στο επίκεντρο του έργου βρίσκεται «μια επανεκτίμηση όλων των αξιών». Το κύριο μέρος, που αποτελείται από 383 αποσπάσματα, προηγούνται 63 επιγράμματα. Το βιβλίο τελειώνει με 14 ποιήματα. Το έργο είναι γραμμένο με τον τυπικό αφοριστικό τρόπο του Νίτσε. Το βιβλίο συχνά αναφέρει τις ασθένειες από τις οποίες υπέφερε πολύ ο φιλόσοφος, οι οποίες επηρέασαν τη φιλοσοφία του Νίτσε. Ο ίδιος γράφει ότι όλο αυτό το βιβλίο δεν είναι παρά η ευθυμία μετά από μια μακρά αποχή και ανικανότητα, η αγαλλίαση της επιστροφής της δύναμης.

Σύμφωνα με τον Νίτσε, οι φιλόσοφοι δεν είναι ελεύθεροι να χαράξουν μια διαχωριστική γραμμή μεταξύ ψυχής και σώματος, ψυχής και πνεύματος. Το να ζούμε σημαίνει να μετατρέπουμε σταδιακά ό,τι μας κάνει φως και φλόγα. Μόνο τα μεγάλα βάσανα είναι ο τελευταίος ελευθερωτής του πνεύματος.

Η χαρούμενε επιστήμη δεν ορίζει κανένα φιλοσοφικό σύστημα. Ο Νίτσε εξετάζει ζητήματα για την ουσία του κακού, τη σύνδεση της τέχνης με τη φύση. Σε αυτό το έργο εμφανίζεται ο αφορισμός «Ο Θεός είναι νεκρός», ως ταύτιση με την ηθική κρίση της ανθρωπότητας και την απώλεια της πίστης στους απόλυτους ηθικούς νόμους.

## Ο συγγραφέας για το εργό
Η χαρούμενη επιστήμη είναι τα σατουρνάλια του πνεύματος που αντιστάθηκε υπομονετικά σε μια τρομερά μακροχρόνια καταπίεση -υπομονετικά, αυστηρά, ψύχραιμα, χωρίς να λυγίσει, αλλά χωρίς να τρέφει ψευδαισθήσεις - και που τώρα καταλαμβάνεται αμέσως από την ελπίδα, την ελπίδα για υγεία, τη μέθη της ανάκαμψης. Τι θαύμα, λοιπόν, αν συγχρόνως αποκαλυφθούν πολλά ασύνετα και ανόητα, πολλή παιχνιδιάρικη τρυφερότητα, σπαταλημένη ακόμη και σε τέτοια προβλήματα που έχουν αγκαθωτό δέρμα και που δεν νοιάζονται για κανέναν πειρασμό και δέλεαρ.

Ολόκληρο αυτό το βιβλίο δεν είναι παρά μια χαρά μετά από μια μακρά αποχή και ανικανότητα, η χαρά της επιστροφής δύναμης, η αφύπνιση της πίστης στο αύριο και το μεθαύριο, μια ξαφνική αίσθηση και προαίσθηση του μέλλοντος, κοντινές περιπέτειες, νέες θάλασσες, πρόσφατα επιτρεπόμενες, ξανά επιτρεπόμενοι στόχοι.

## Διαβάστε επίσης
# Φρίντριχ Νίτσε
# Φιλοσοφία

## Πηγές
# http://www.nietzschesource.org/#eKGWB/FW
# https://www.holybooks.com/wp-content/uploads/The-Gay-Science-by-Friedrich-Nietzsche.pdf
# https://assets.cambridge.org/97805216/31594/frontmatter/9780521631594_frontmatter.pdf

## Εξωτερικοί σύνδεσμοι
* 

Κατηγορία:Φρίντριχ Νίτσε
Τάκης Δαβίδ

Ο **Τάκης Δαβίδ** είναι Κύπριος παλαίμαχος ποδοσφαιριστής, ο οποίος αγωνιζόταν ως μέσος.

## Σταδιοδρομία σε συλλόγους
Ο Τάκης Δαβίδ γεννήθηκε στην Άσσια τον Σεπτέμβρη του 1964. Μετά την τουρκική εισβολή του 1974 εγκαταστάθηκε στο Δασάκι της Άχνας.

Από μικρή ηλικία συμμετείχε στις ομάδες νέων της Νέας Σαλαμίνας. Την περίοδο 1984-1985 εντάχθηκε στην πρώτη ομάδα της Νέας Σαλαμίνας, στην οποία παρέμεινε έως το 1992. Αποτέλεσε μέρος της ομάδες που κατέκτησε το πρώτο κύπελλο στην ιστορία της ομάδας την περίοδο 1989-1990 καθώς και της ομάδας που κατέκτησε την Ασπίδα της ΚΟΠ το 1990.

Το 1992 ολοκλήρωσε την πορεία του στη Νέα Σαλαμίνα. Με τη Νέα Σαλαμίνα είχε 175 συμμετοχές και 3 γκολ στο πρωτάθλημα, 41 συμμετοχές και 2 γκολ στο κύπελλο και μία συμμετοχή στον αγώνα για την Ασπίδα της ΚΟΠ.

Ακολούθως αγωνίστηκε στην Αναγέννηση Δερύνειας και στη συνέχεια στον Εθνικό Άχνας. Σταμάτησε το ποδόσφαιρο το 1997.

## Τίτλοι
* **1 [[Κύπελλο Κύπρου (ποδόσφαιρο ανδρών)|Κύπελλο Κύπρου]]** (1990)
* **1 [[Super Cup (ποδόσφαιρο ανδρών Κύπρου)|Ασπίδα ΚΟΠ]]** (1990)

## Παραπομπές


## Πηγές
* 

## Βιβλιογραφία

* 

Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Αναγέννησης Δερύνειας
Κατηγορία:Ποδοσφαιριστές Εθνικού Άχνας
Τάκης Μαραγκός

Ο **Τάκης Μαραγκός** είναι Κύπριος παλαίμαχος ποδοσφαιριστής, ο οποίος αγωνιζόταν ως αμυντικός.

## Σταδιοδρομία σε συλλόγους
Ο Τάκης Μαραγκός γεννήθηκε στην Άσσια τον Δεκέμβριο του 1961. Μετά την τουρκική εισβολή του 1974 εγκαταστάθηκε προσωρινά στο Δασάκι της Άχνας και μετέπειτα στο Τσιακιλερό.

Την περίοδο 1977-1980 συμμετείχε στις ομάδες νέων της Νέας Σαλαμίνας. Την περίοδο 1980-1981 εντάχθηκε στην πρώτη ομάδα της Νέας Σαλαμίνας, στην οποία παρέμεινε έως το 1989.

Το 1989 ολοκλήρωσε την πορεία του στη Νέα Σαλαμίνα. Με τη Νέα Σαλαμίνα είχε 168 συμμετοχές και 11 γκολ στο πρωτάθλημα και 30 συμμετοχές και 2 γκολ στο κύπελλο.

Ακολούθως αγωνίστηκε στις μικρότερες κατηγορίες του κυπριακού ποδοσφαίρου.

## Παραπομπές


## Πηγές
* 

## Βιβλιογραφία

* 

Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Νέας Σαλαμίνας
Ιταλικό δημοψήφισμα του 2022

μικρογραφία|Χρώματα των ψηφοδελτίων του δημοψηφίσματος της 12ης Ιουνίου 2022
**Το δημοψήφισμα της [[Ιταλία|Ιταλίας]] του [[2022]]** διεξήχθη την Κυριακή 12 Ιουνίου 2022 σε συνδυασμό με τις δημοτικές εκλογές σε 970 κοινότητες.  Η ημερομηνία συμφωνήθηκε από το ιταλικό Συμβούλιο Υπουργών στις 31 Μαρτίου. 

Ο ψηφοφόρος είχε την δυνατότητα να ψηφίσει για ένα ή μερικά από τα ερωτήματα του δημοψηφίσματος. Για να είναι έγκυρο το δημοψήφισμα έπρεπε να προσέλθει στις κάλπες το 50+1% των ψηφοφόρων. Επειδή δεν εκπληρώθηκαν τελικά οι προϋποθέσεις που απαιτούντο για την εγκυρότητά του, τα αποτελέσματα του δημοψηφίσματος ακυρώθηκαν.

## Ιστορικό
Συνολικά, υποβλήθηκαν στο Συνταγματικό Δικαστήριο 8 αιτήματα για μη δεσμευτικό δημοψήφισμα, εκ των οποίων τα 5 έγιναν δεκτά —όλα αφορούσαν μεταρρυθμίσεις στο δικαστικό σύστημα— και 3 απορρίφθηκαν: ένα που θα επέτρεπε τη νομιμοποίηση της χρήσης κάνναβης, άλλο που διευκόλυνε τη νομιμοποίηση της ευθανασίας και άλλο που επέτρεπε την αναγνώριση αστικής ευθύνης στους δικαστές για τις πράξεις τους. 

## Ερωτήσεις
Το δημοψήφισμα θα υπερψηφίσει την κατάργηση πέντε κανονισμών, ο καθένας σε ξεχωριστό ψηφοδέλτιο:

* η κατάργηση του νόμου Severino: η ερώτηση προτείνει την κατάργηση του νομοθετικού διατάγματος Severino σχετικά με την αξιοπιστία, την αδυναμία επιλεξιμότητας και τον αυτόματο τερματισμό της θητείας των βουλευτών, των κυβερνητικών εκπροσώπων, των περιφερειακών συμβούλων, των δημάρχων και των τοπικών διοικητών σε περίπτωση καταδίκης.
* τα όρια της προληπτικής κράτησης: προτείνεται ο περιορισμός της προληπτικής κράτησης λόγω του κινδύνου «υποτροπής» μόνο στα σοβαρότερα εγκλήματα.
* ο διαχωρισμός των καθηκόντων των δικαστών: προτείνεται να εξαλειφθεί πλήρως η δυνατότητα οι δικαστές να περάσουν, κατά τη διάρκεια της σταδιοδρομίας τους, από το λειτούργημα της κατηγορίας σε αυτό του δικαστή και αντίστροφα.
* η ψήφος των δικηγόρων στα δικαστικά συμβούλια για την αξιολόγηση των δικαστών.
* τη μεταρρύθμιση του Ανώτατου Συμβουλίου της Δικαιοσύνης.

## Αποτελέσματα
Το δημοψήφισμα δεν πληρούσε την ελάχιστη ποσόστωση συμμετοχής του 50+1% και ως εκ τούτου δεν έδωσε έγκυρο αποτέλεσμα. Κάθε ένα από τα πέντε ερωτήματα συγκέντρωσε κατά προσέγγιση συμμετοχή της τάξης του 20,9%. 

## Παραπομπές


Ιταλ
2022
Εκλογές της Γαλλικής Γερουσίας 2008

Οι έμμεσες **εκλογές για την ανάδειξη των μελών της [[Γερουσία (Γαλλία)|Γαλλικής Γερουσίας]]** από εκλογικό σώμα (για 114 επί συνόλου 343 εδρών) διεξήχθησαν στις 21 Σεπτεμβρίου 2008. Μετά τη διεξαγωγή των εκλογών, ο αριθμός των γερουσιαστών αυξήθηκε από 331 σε 343. Για πρώτη φορά στον Άγιο Βαρθολομαίο και στον Άγιο Μαρτίνο εξελέγησαν από δύο γερουσιαστές.  Στη Γαλλική Πολυνησία επίσης εξελέγησαν για πρώτη φορά δύο γερουσιαστές. Επίσης, οι εκλογές αυτές ήταν οι τελευταίες με το παλαιό σύστημα, δηλαδή εκλογή των γερουσιαστών για θητεία 9 ετών σε τρεις φάσεις. Από το 2011 και έπειτα, η θητεία των γερουσιαστών θα είναι έξι χρόνια και θα γίνονται εκλογές σε δύο φάσεις.

## Αποτελέσματα
**Γερουσία, 21 Σεπτεμβρίου 2008**

|-
!align=left colspan=2 valign=top| Κόμματα και συνασπισμοί
!align=right|Βραχυγρ.
!align=right|2004
!align=center|Α
!align=right|2008
!align=right|±
|-
|-
|style="background-color:#0000C8"|
|align=left|Ένωση για ένα Λαϊκό Κίνημα (*Union pour un mouvement populaire*)
|align=right|UMP
|align=right|159
|align=right|56
|align=right|149
|align=right|–10
|-
|style="background-color:#00CCCC"|
|align=left| Ένωση για τη Γαλλική Δημοκρατία-Κεντρώα Ένωση-UDF (*Union centriste–Union pour la démocratie française*)
|align=right|UC-UDF
|align=right|30
|align=right|4
|align=right|29
|align=right|–1
|-
|
|align=left| **Σύνολο «Προεδρική Πλειοψηφία» (Δεξιά)**
|
|align=right|**189**
|align=right|**60**
|align=right|**178** 
|align=right|–11
|-
|style="background-color:#E75480"|
|align=left| Σοσιαλιστικό Κόμμα (*Parti socialiste*)
|align=right|PS
|align=right|95
|align=right|29
|align=right|117
|align=right|+22
|-
|style="background-color:red"|
|align=left| Κομμουνιστικό, Ρεπουμπλικανικό και Κόμμα για τον Πολίτη (*Communiste, républicain, et citoyen*)
|align=right|CRC
|align=right|23
|align=right|3
|align=right|23
|align=right|±0
|-
|
|align=left| **Σύνολο για την Αριστερά**
|
|align=right|**118**
|align=right|**32**
|align=right|**140**
|align=right|+22
|-
|style="background-color:#003366"|
|align=left| Ευρωπαϊκός Δημοκρατικός και Σοσιαλιστικός Συναγερμός (*Rassemblement démocratique et social européen*)
|align=right|RDSE
|align=right|17
|align=right|8
|align=right|15
|align=right|–2
|-
|style="background-color:GRAY"|
|align=left| Non-Inscrits
|align=right|NI
|align=right|6
|align=right|1
|align=right|6
|align=right|±0
|-
|
|align=left| **Σύνολο**
|
|align=right|**331**
|align=right|**114**
|align=right|**339**
|align=right|+8
|-
|align=left colspan=7| **Α** - Έδρες για εκλογή (Σειρά A)*Πηγή:* La Chaîne parlementaire
|}

## Παραπομπές


2008
Γαλλικες
Σεισμός στην Πάφο (2022)

Στις 11 Ιανουαρίου 2022 και ώρα 03:07:48 εκδηλώθηκε σεισμός μεγέθους 6,6 Ρίχτερ και εστιακό βάθος 21 χιλιόμετρα με επίκεντρο 48 χιλιόμετρα βορειοανατολικά της Πόλης Χρυσοχούς και 66 χιλιόμετρα βορειοανατολικά της Πάφου.

## Σεισμός
Ο σεισμός είχε μέγεθος 6,6 Ρίχτερ και εστιακό βάθος 21 χιλιόμετρα, έγινε αισθητός σε ολόκληρη την Κύπρο επίσης έγινε αισθητός σε Τουρκία, Αίγυπτο, Ισραήλ, Λίβανο, Συρία και Ελλάδα.

Στις 28 Ιανουαρίου 2022 καταγράφηκε μετασεισμός μεγέθους 4,8 Ρίχτερ και στις 2 Φεβρουαρίου 2022 σημειώθηκε πάλι σεισμός μεγέθους 5,3 Ρίχτερ.

Στην περιοχή είχε σημειωθεί παρόμοιος σεισμός το 1996.

## Καταστροφές
Δεν αναφέρθηκαν θύματα ή σοβαρές ζημιές εκτός από πτώσεις αντικειμένων στο εσωτερικό των κτιρίων.

Κατηγορία:Σεισμοί
Κατηγορία:Κύπρος
Νικόλαος Αναγνωστόπουλος

Ο **Νίκος Αναγνωστόπουλος** (Στάδιο Αρκαδίας, 1931- Αθήνα, 26 Ιουνίου 2019) ήταν Έλληνας πολιτικός μηχανικός και βουλευτής.

Σπούδασε πολιτικός μηχανικός στο Εθνικό Μετσόβιο Πολυτεχνείο από όπου αποφοίτησε με άριστα. Πρωτοεκλέχθηκε βουλευτής το 1963 με την ΕΡΕ. Επανεξελέγη το 1964 με την ΕΡΕ και το 1974 (πρώτος σε σταυρούς στην Α' Αθηνών), το 1981, το 1985 και το 1989 με τη Νέα Δημοκρατία. Δώρισε όλη την περιουσία του στο Ελληνικό Δημόσιο.

## Παραπομπές


Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με τη Νέα Δημοκρατία
Ομφάλη (νουβέλα)

Η ***Ομφάλη*** (γαλλικός τίτλος: *Omphale*) είναι φανταστική νουβέλα του Τεοφίλ Γκωτιέ, που δημοσιεύτηκε για πρώτη φορά το 1834, με υπότιτλο *Η ερωτευμένη ταπισερί, ιστορία ροκοκό*.

## Υπόθεση
Ο αφηγητής αφηγείται ένα γεγονός που βίωσε στα δεκαεπτά του, μόλις είχε τελειώσει το σχολείο.

Οι γονείς του τον είχαν στείλει να περάσει μερικές εβδομάδες με τον θείο του, ιδιοκτήτη ενός παλιού σπιτιού σε στυλ ροκοκό. Οι τοίχοι του δωματίου του ήταν καλυμμένοι με μια ταπετσαρία που απεικόνιζε μια μυθολογική σκηνή: Ο Ηρακλής στα πόδια της Ομφάλης. Όταν το είδε για πρώτη φορά, ο αφηγητής εντυπωσιάστηκε αμέσως από την ομορφιά του. Αργότερα, καθώς ετοιμαζόταν να πάει για ύπνο, ένοιωσε ότι τα μάτια της Ομφάλης είχαν κινηθεί και είχε γυρίσει το κεφάλι της.
[αριστερά|μικρογραφία|''[Ηρακλής και Ομφάλη,'' Φρανσουά Μπουσέ, 1735, Μουσείο Πούσκιν]]
Μια άλλη νύχτα, είδε ένα παράξενο όνειρο στο οποίο, αφού μια ριπή ανέμου από το ανοιχτό παράθυρο έφτασε μέσα στο δωμάτιο, η Ομφάλη βγήκε από τον τοίχο και του μίλησε. Του είπε ότι δεν θέλει να του κάνει κακό, ότι είναι η μαρκησία ντε Τ*** που ο σύζυγός της τη ζωγράφισε ως βασίλισσα της Λυδίας και ότι τον έχει ερωτευθεί. Τη σκηνή διέκοψε ο Μπατίστ, ο υπηρέτης του θείου του, που μπήκε στο δωμάτιο. Ο αφηγητής, που νόμιζε ότι ονειρευόταν, βρίσκει έκπληκτος το παράθυρό του ανοιχτό αλλά ήταν βέβαιος ότι το είχε κλείσει πριν κοιμηθεί.

Το επόμενο βράδυ, η μαρκησία έφυγε πάλι από την ταπισερί μόλις ο νεαρός ξάπλωσε. Άρχισαν να συζητούν και τελικά έγιναν εραστές.

Οι επόμενες μέρες εξελίσσονται με τον ίδιο τρόπο: ο αφηγητής αδημονεί όλη μέρα, περιμένοντας τη νύχτα που θα συναντήσει την ερωμένη του. Αλλά ο θείος παραξενεύτηκε από τη συμπεριφορά του νεαρού. Κατέληξε να υποψιάζεται ότι κάτι συμβαίνει στο δωμάτιο τη νύχτα και προσπάθησε να τον παρακολουθήσει. Μην έχοντας κάποιο αποτέλεσμα, έστειλε τον αφηγητή πίσω στους γονείς του και αφαίρεσε την ταπετσαρία.

Μετά το θάνατο του θείου, η περιουσία του πωλήθηκε. Μια μέρα, σε έναν παλαιοπώλη, ο αφηγητής βρίσκει αυτό που πιστεύει ότι είναι η διάσημη ταπισερί. Μη έχοντας μαζί του το χρηματικό ποσό για να προχωρήσει άμεσα στην αγορά, λέει στον έμπορο ότι θα επιστρέψει σύντομα. Όταν επιστρέφει, η ταπετσαρία μόλις είχε πωληθεί σε έναν Άγγλο.

## Παραπομπές


Κατηγορία:Γαλλικά διηγήματα
Νικόλαος Μπρισίμης

Ο **Νίκος Μπρισίμης** (Πορταριά, 1917 - Βόλος, 2010) ήταν Έλληνας ιατρός οφθαλμίατρος, βουλευτής και υφυπουργός.

Σπούδασε στην Ιατρική Σχολή του Πανεπιστημίου Αθηνών, αναγορεύθηκε διδάκτωρ το 1948, και δίδαξε στα Πανεπιστήμια Παρισιού και Αθηνών. Εξελέγη βουλευτής Μαγνησίας με τη Νέα Δημοκρατία το 1974 και το 1977. Διετέλεσε υφυπουργός Κοινωνικών Υπηρεσιών στην κυβέρνηση Καραμανλή. Απεβίωσε σε ηλικία 93 ετών στις 14 Νοεμβρίου 2010.

## Παραπομπές


Κατηγορία:Έλληνες βουλευτές
Κατηγορία:Βουλευτές Μαγνησίας
Κατηγορία:Έλληνες υφυπουργοί Κοινωνικών Υπηρεσιών
Νεντέλινο

Το **Νεντέλινο** (βουλγαρικά: *Неделино*) είναι κωμόπολη και δήμος στην Οροσειρά της Ροδόπης της Επαρχίας Σμόλιαν, στη νότια Βουλγαρία. Το προηγούμενο όνομα του Νεντέλινο ήταν *Ουζούντερε* (μέχρι το 1934), που σημαίνει «Μακρύ Ρυάκι».

## Φωτοθήκη
 
Image:Building of Nedelino Municipality.jpg| Δημοτικό Μέγαρο στο Νεντέλινο 
Image:Nedelino, panorama 2004.jpg | Το Νεντέλινο, πανοραμική άποψη εν έτει 2004 


## Παραπομπές


Κατηγορία:Πόλεις της Βουλγαρίας
Σκήτη Αγίου Δημητρίου

Ο όρος **Σκήτη Αγίου Δημητρίου** μπορεί να αναφέρεται σε:

*Σκήτη Αγίου Δημητρίου Βατοπεδίου
*Σκήτη Αγίου Δημητρίου ή Λακκοσκήτη
Μιχαήλ Πασχαλίδης

Ο **Μιχαήλ Πασχαλίδης** ήταν Έλληνας αθλητής του στίβου. Συμμετείχε και διαγωνίσθηκε στους Θερινούς Ολυμπιακοί Αγώνες 1908 στο Λονδίνο εκπροσωπώντας την Ελλάδα. 

## Αποτελέσματα
Στο αγώνισμα των 100 μέτρων, ο Πασχαλίδης κατέλαβε την τέταρτη θέση στην προσπάθειά του στον πρώτο γύρο, και αποκλείστηκε από περαιτέρω αγώνες. Στη δεύτερή του προσπάθεια, κατέλαβε τη δεύτερη θέση, πίσω από τον Σάμιουελ Χάρντσφιλντ, με χρόνο 24 δευτερολέπτων, με αποτέλεσμα να αποκλεισθεί και από εκεί. Τέλος, κατέλαβε την πρώτη θέση στο Πανελλήνιο πρωτάθλημα στίβου ανδρών 1908, στο αγώνισμα των 100 μέτρων, με χρόνο 11,8 δευτερόλεπτα. 

Συνεπώς, ο Μ. Πασχαλίδης σημείωσε κάποια χαρακτηριστικά αποτελέσματα, κατά τη διάρκεια της καριέρας του. Πιο συγκεκριμένα:

* *1908:* Κατακτά την **τέταρτη θέση** στο αγώνισμα των 100 μέτρων στους Θερινούς Ολυμπιακοί Αγώνες 1908, στο Λονδίνο
* *1908:*  Κατακτά τη **δεύτερη θέση** στο αγώνισμα των 100 μέτρων στη δεύτερή του προσπάθεια, στους Θερινούς Ολυμπιακοί Αγώνες 1908, στο Λονδίνο.
* *1908:*  Αναδεικνύεται **πρωταθλητής Ελλάδας** στο αγώνισμα των 100 μέτρων στο Πανελλήνιο πρωτάθλημα στίβου ανδρών 1908.

## Παραπομπές


Κατηγορία:Έλληνες αθλητές
Καψάλα Αγίου Όρους

Η **Καψάλα** είναι περιοχή του Αγίου Όρους. Βρίσκεται σε υψόμετρο 381 μέτρων.

Η Καψάλα βρίσκεται ανάμεσα στις μονές Παντοκράτορος και Σταυρονικήτα. Προσεγγίζεται από τον δρόμο που πηγαίνει στον Παντοκράτορα από τις Καρυές. Η Καψάλα μπορεί να χωριστεί στην άνω Καψάλα (που διοικείται από τη Μονή Παντοκράτορος), που βρίσκεται από την κεντρική διαχωριστική κορυφογραμμή της Αθωνικής χερσονήσου και στην κάτω Καψάλα, που βρίσκεται στην ανατολική ακτογραμμή της χερσονήσου. Τα λιγότερο κατοικημένα μέρη της Κάτω Καψάλας διοικούνται από τη μονή Σταυρονικήτα.

## Παραπομπές


Κατηγορία:Άγιο Όρος
Κατηγορία:Μονή Παντοκράτορος
Κατηγορία:Μονή Σταυρονικήτα
Δημόσιο πλυσταριό

Το **δημόσιο πλυσταριό** () ήταν κοινόχρηστος χώρος που προοριζόταν για το πλύσιμο των ρούχων. Τέτοιοι χώροι πλυσίματος ήταν συνηθισμένοι σε όλο το κόσμο μέχρι την εισαγωγή του βιομηχανικού πλυσίματος, το οποίο με τη σειρά του αντικαταστάθηκε από τα οικιακά πλυντήρια και τα αυτοματοποιημένα πλυντήρια. Τα δημόσιο πλυσταριά ήταν γούρνες που βρίσκονταν συνήθως σε μια πηγή ή δίπλα σε ένα ποτάμι. Πολλές γούρνες διέθεταν στέγες για προστασία. Με τον ερχομό του τρεχούμενου παροχής νερού με αγωγούς και της σύγχρονης αποχέτευσης, τα πλυσταριά αυτά περιήλθαν τελικά σε αχρηστία, αν και ορισμένες κοινότητες έχουν αποκαταστήσει τις παλιές γούρνες ως αξιόθεατο.

Στη Γαλλία, τα δημόσια πλυσταριά κατασκευάστηκαν από τον 17ο έως τις αρχές 20ου. Με τον επανασχεδιασμό του Παρισιού από τον βαρόνο Ζορζ Εζέν Οσμάν τη δεκαετία του 1850, δημιουργήθηκαν ελεύθερα πλυσταριά σε κάθε γειτονιά και οι κρατικές επιχορηγήσεις ενθάρρυναν τους δήμους σε όλη τη Γαλλία να κατασκευάσουν τα δικά τους. Συνηθισμένα ήταν στη Γαλλία και τα πλωτά πλυσταριά, οι λεγόμενες βάρκες-πλυσταριά () στις όχθες μεγάλων ποταμών.


Αρχείο:Groix-lavoir.jpg|Ένα πλυσταριό στο Γκρουά
Αρχείο:Bourgogne Noyers-sur-Serein lavoir.jpg|Πλυσταριό στο Noyers-sur-Serein
Αρχείο:Lavoir-gunstett.jpg|Πλυσταριό στο Γκουνστέτ
Αρχείο:Imm015BateauxLavoirsLavalFrance050105smallGFDLMelusin.jpg|Βάρκα-πλυσταριό στο Λαβάλ
Αρχείο:MHNT PHa 912 T144.jpg|Βάρκα-πλυσταριό στο Ωτ-Γκαρόν, 1901
Αρχείο:Vellisca (Cuenca) lavadero público (RPS 27-09-2014).png|Πλυσταριό στην Ισπανία περίπου το 1874 στη Βέλλισκα της επαρχίας Κουένκα
Αρχείο:Tanque das Lavandeiras - comunitario II.jpg|Δημόσια πισίνα στο Cabeção, Πορτογαλία
Αρχείο:Lavoir San Miguel de Allende.jpg|Δημόσιοι νιπτήρες στο Σαν Μιγκέλ ντε Αγιέντε (Μεξικό)
Αρχείο:Fourneau St-Michel - Lavoir (Saint-Remy).jpg|Πλυσταριό (Μουσείο αγροτικής ζωής της Βαλλονίας)


## Παραπομπές


Κατηγορία:Καθαρισμός
Πλυσταριο
Πολύθυρο

μικρογραφία
Το πολύθυρο, είναι μία αρχιτεκτονική κατασκευή που χρησιμοποίησαν οι Μινωίτες στο ανάκτορο της Φαιστού, όπου βλέπουμε στο δεύτερο επίπεδο στα διαμερίσματα του πρίγκιπα να υπάρχει ένας χώρος με τα περβάζια όπου υπήρχαν πολλές πόρτες (πολλές θύρες, πολύθυρον).

Αυτό εξυπηρετούσε για να φωτίζεται ο χώρος από το φως του ήλιου, που ανέτειλε από την κορυφή του Κόφινα, στα Αστερούσια όρη, ζεσταίνοντας τον χώρο το χειμώνα, αλλά και να αερίζεται και να προσφέρει δροσιά το καλοκαίρι. 

## Παραπομπές


Κατηγορία:Αρχαιοελληνική αρχιτεκτονική
Κατηγορία:Μινωική τέχνη
Επαρχία Πλέβεν

Η **Επαρχία Πλέβεν** (βουλγαρικά Област Плевен ή Плевенска Област) είναι επαρχία η οποία βρίσκεται στην κεντροβόρεια Βουλγαρία, συνορεύει με τον ποταμό Δούναβη, τη Ρουμανία και τις βουλγαρικές επαρχίες Βράτσα, Βέλικο Τάρνοβο και Λόβετς. Χωρίζεται σε 11 υποδιαιρέσεις, που αποκαλούνται δήμοι, οι οποίοι περιλαμβάνουν μια περιοχή 4.653,32 τετρ. χιλιόμ. με πληθυσμό, από τον Φεβρουάριο του 2011, 269.752 κατοίκους. Πρωτεύουσα της επαρχίας είναι η πόλη Πλέβεν.

Η επαρχία αποτελεί μέρος της κεντρικής παραδουνάβιας πεδιάδας. Διασχίζεται από νότο προς τον βορρά από τους ποταμούς Ίσκαρ, Βιτ και Όσαμ (με πορεία β/δυτικά προς ν/ανατολικά)· οι κοιλάδες των ποταμών χωρίζονται από ασβεστολιθικά οροπέδια.

## Παραπομπές


Κατηγορία:Επαρχίες της Βουλγαρίας
Απεργάτικα Παξών

Τα **Απεργάτικα** είναι οικισμός των Παξών. Υπάγονται διοικητικά στην τοπική κοινότητα Λάκκας, του δήμου Παξών, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ο οικισμός ανήκε στην επαρχία Παξών του νομού Κερκύρας, στο γεωγραφικό διαμέρισμα Ιονίων Νήσων. 
## Γεωγραφία
Τα Απεργάτικα βρίσκονται στο βόρειο τμήμα των Παξών, λίγο νοτιότερα από τη Λάκκα και σε μέσο σταθμικό υψόμετρο 100 μέτρων. Ο οικισμός απέχει 6,5 χιλιόμετρα περίπου βορειοδυτικά του Γαΐου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1866 και προσαρτήθηκε στον δήμο Λακκιωτών των Παξών του νομού Κέρκυρας. Το 1912 προσαρτήθηκε στην κοινότητα Λάκκας. Με το ΦΕΚ 244Α - 04/12/1997 αποσπάστηκε από την κοινότητα Λάκκας και προσαρτήθηκε στον δήμο Παξών.
## Αξιοθέατα
*Η εκκλησία του Αγίου Νικολάου στο νότιο τμήμα του οικισμού
*Η εκκλησία του Αγίου Σπυρίδωνα στη νότια έξοδο του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Δήμος Παξών
Κατηγορία:Χωριά της περιφερειακής ενότητας Κέρκυρας
Κατηγορία:Χωριά των Παξών
Γουάιλον Τζένινγκς

Ο **Γουέιλον Τζένινγκς** (γεννημένος ως Waylon Arnold Jennings: 15 Ιουνίου 1937 – 13 Φεβρουαρίου 2002) ήταν Αμερικανός τραγουδιστής, τραγουδοποιός και μουσικός που πρωτοστάτησε στο κίνημα της παράνομης κάντρι (outlaw country), υποείδος της κάντρι μουσικής σκηνής.
 
Σε ηλικία οκτώ ετών ξεκίνησε να παίζει κιθάρα, ενώ στην ηλικία των δώδεκα ετών ασχολήθηκε με το ραδιόφωνο και δημιούργησε το πρώτο του συγκρότημα, τους The Texas Longhorns. Ο Τζένινγκς άφησε το γυμνάσιο σε ηλικία δεκαέξι ετών, αποφασισμένος να γίνει μουσικός και εργάστηκε ως ερμηνευτής και DJ σε αρκετούς ραδιοφωνικούς σταθμούς. Το 1958, ο Αμερικανός τραγουδιστής και τραγουδοποιός του συγκροτήματος The Crickets, Μπάντι Χόλι κανόνισε την πρώτη ηχογράφηση του Τζένινγκς και τον προσέλαβε να γίνει ο μπασίστας του συγκροτήματος. Ο Τζένινγκς ακύρωσε τελευταία στιγμή τη θέση του στην μοιραία πτήση της 3<sup>ης</sup> Φεβρουαρίου 1959 που συνετρίβη και σκότωσε όλα τα μέλη του συγκροτήματος, στο Κλείαρ Λέϊκ της Αϊόβα. Μετά τον ξαφνικό θάνατο των The Crickets, ο Τζένινγκς δημιούργησε τους The Waylors, ένα ροκαμπίλυ συγκρότημα που έπαιζε στο Σκοτσντέϊλ της Αριζόνα. Αρχικά, ηχογράφησαν για τις δισκογραφικές εταιρείες Trend Records και A&M Records αλλά τελικά υπόγραψαν συμβόλαιο με την RCA Records, κυκλοφορώντας τα άλμπουμ «Lonesome, On’ry and Mean» και «Honky Tonk Heroes», τα οποία ενθουσίασαν τους κριτικούς. Αργότερα ακολούθησαν και τα επίσης επιτυχημένα άλμπουμ «Dreaming My Dreams» και «Are You Ready for the Country».

Κατά τη διάρκεια της δεκαετίας του 1970, ασχολήθηκε και διαμόρφωσε την παράνομη κάντρι(outlaw country). Με τους Γουίλι Νέλσον, Τομπαλ Γκλάσερ και Τζέσι Κόλτερ ηχογράφησε το 1976 το πρώτο πλατινένιο άλμπουμ της κάντρι μουσικής, «Wanted! The Outlaws!», ενώ ένα χρόνο αργότερα κυκλοφόρησε το «Ol’ Waylon» που περιείχε το «Luckenbach, Texas (Back to the Basics of Love)». Εμφανίστηκε σε ταινίες και τηλεοπτικές σειρές, συμπεριλαμβανομένης τις «Sesame Street» και «Dukes of Hazzard», συνθέτοντας και τραγουδώντας το θεματικό τραγούδι της σειράς, παρέχοντας και την αφήγησή της. Στις αρχές της δεκαετίας του 1980, ο Τζένινγκς πάλεψε τον εθισμό του με την κοκαΐνη, τον οποίο ξεπέρασε το 1984.     

Στα μέσα της δεκαετίας του 1980, ο Τζένινγκς δημιούργησε μαζί με τους Τζόνι Κας, Γουίλι Νέλσον και Κρις Κριστόφερσον το συγκρότημα The Highwaymen, κυκλοφορώντας τρία άλμπουμ μεταξύ 1985 και 1995. Από το 1997 και μετά έκανε λιγότερες περιοδείες για να περάσει περισσότερο χρόνο με την οικογένειά του. Μεταξύ 1999 και 2001, οι εμφανίσεις του περιορίστηκαν λόγω προβλημάτων υγείας. Το 2001, εισήχθη στο Country Music Hall of Fame ενώ στις 13 Φεβρουαρίου 2002 πέθανε από επιπλοκές με τον διαβήτη σε ηλικία εξήντα τεσσάρων ετών. Το 2007, του απονεμήθηκε μετά θάνατον το βραβείο Cliffie Stone Pioneer Award από την Ακαδημία της Κάντρι Μουσικής.

## Πηγές

* RollingStone.com
* AllMusic.com

## Παραπομπές


Κατηγορία:Αμερικανοί τραγουδοποιοί
Κατηγορία:Αμερικανοί τραγουδιστές
Κατηγορία:Κάντρι μουσικοί
Καψάλα

Με την ονομασία **Καψάλα** ή **Κάψαλα **αναφέρονται:

* Τα Κάψαλα Εύβοιας,  χωριό του δήμου Καρύστου στην νότια Εύβοια.
* Τα Κάψαλα Άρτας, χωριό του δήμου Κεντρικών Τζουμέρκων στον νομό Άρτας.
* Τα Κάψαλα Λακωνίας, χωριό του δήμου Μονεμβασιάς στον νομό Λακωνίας.
* Η Καψάλα Αγίου Όρους, περιοχή του Αγίου Όρους.
* Το Καψάλα (βουνό), στον νομό Κορινθίας.
Μυριάδα

Η **μυριάδα** είναι αριθμητική μονάδα που ισούται με 10.000. Χρησιμοποιήθηκε στους αρχαίους Έλληνες. Ετσι, σε άλλες γλώσσες, όπως τα αγγλικά, χρησιμοποιείται αποκλειστικά σε κυριολεκτικές μεταφράσεις κειμένων από τα αρχαία ελληνικά, τα λατινικά, τα κινεζικά, τα ιαπωνικά ή τα κορεατικά, ή σε κείμενα για το ελληνικό σύστημα αρίθμησης.

Η λέξη ***εκατομμύριο*** προέρχεται από τη μαθηματική σύνδεση των λέξεων ***ἑκατόν*** και ***μύριοι*** (δέκα χιλιάδες, κλίση όπως *χίλιοι*) αφού 100 × 10.000 = 1.000.000.

*ἑκατόν + μύρι(οι) + ‒ον > ἑκατομμύριον* (με τροπή του πρώτου [ν] σε [μ] για ευφωνία)

Πιο γενικά, ο όρος μυριάδα χρησιμοποιείται και στην καθημερινή γλώσσα υποδηλώνοντας ένα μεγάλο αριθμό. 

## Παραπομπές


Κατηγορία:Ελληνική γλώσσα
Λίμνη Κισίμπα

Η **Λίμνη Κισίμπα** (*Lake Kisiba*) ή άλλως **Λίμνη Μασόκο** (*Lake Masoko*) είναι λίμνη - κρατήρας και βρίσκεται 19&nbsp;km από το *Tukuyu*, στην Περιοχή Ρούνγκουε, στην Περιφέρεια Μπέυα της Τανζανίας.

Είναι επίσης γνωστή και ως Λίμνη - Κρατήρας Κισίμπα (*Kisiba Crater Lake*) ή και ως Λίμνη Κρατήρας Μασόκο (*Masoko Crater Lake*).

Η Λίμνη Κισίμπα είναι μία από της εννέα λίμνες - κρατήρες στη νότια Τανζανία: οι υπόλοιπες οκτώ λίμνες είναι οι λίμνες Ικάπου (*Ikapu*), Ιλάμπα (*Ilamba*), Ιτάμπα (*Itamba*), Ιτέντε (*Itende*), Κινγκίρι (*Kingiri*), Κουιουνγουλούλου (*Kyungululu*), Ντουάτι (*Ndwati*) και Νγκόζι (*Ngozi*) καθώς και οι ρηχές δορυφορικές λίμνες Τσικουκούτου (*Chikukutu*) και Τσιλινγκάλι (*Chilingali*) στο κεντρικό Μαλάουι.

Η λίμνη βαθαίνει σχετικά απότομα και το μέγιστο βάθος της φτάνει τα 35 μ.

## Πρόσβαση
Ο κόσμος που επιθυμεί να επισκεφθεί το αξιοθέατο, παίρνει τα μέσα μαζικής μεταφοράς από το σταθμό λεωφορείων της πόλης *Tukuyu* μέχρι το χωριό *Masoko* που βρίσκεται βορείως της λίμνης.

## Ιστορία
Ιστορικά η περιοχή ελεγχόταν κατά τον Α΄ Παγκόσμιο Πόλεμο από τους Γερμανούς, καθώς εκεί είχαν το στρατιωτικό τους κέντρο.

Πλησίον της λίμνης υπάρχει και ένα δέντρο *mvule* που είναι το γηραιότερο δέντρο στην περιοχή, καθώς έχει ηλικία άνω των 500 ετών.
## Δράσεις
Η περιοχή είναι όμορφη με υδάτινα σώματα που περιβάλλονται από το φυσικό δάσος. Οι αλιευτικές δραστηριότητες πραγματοποιούνται από τους ντόπιους.

Η λίμνη ενδείκνυται για ποικίλες τουριστικές δραστηριότητες όπως: κολύμβηση, παράλια σπορ, πεζοπορία, παρατήρηση πτηνών κτλ.

## Δείτε επίσης
* Περιφέρεια Μπέυα 
* Περιοχή Ρούνγκουε

## Σημειώσεις


;Παραπομπές Σημειώσεων


## Παραπομπές


## Εξωτερικοί σύνδεσμοι
*   ''Lake Kisiba Masoko''

Κατηγορία:Γεωγραφία της Περιφέρειας Μπέυα
Κατηγορία:Λίμνες της Τανζανίας
Φίλιπ Ζίνκερναγκελ

Ο **Φίλιπ Άκσελ Φρίγκαστ Ζίνκερναγκελ** (δανικά: Philip Aksel Frigast Zinckernagel) (γενν. 16 Δεκεμβρίου 1994) είναι Δανός επαγγελματίας ποδοσφαιριστής, ο οποίος αγωνίζεται ως πλάγιος μέσος για την Κλαμπ Μπρυζ.

## Σταδιοδρομία σε συλλόγους
Τον Μάρτιο του 2018, ο Ζίνκερναγκελ εντάχθηκε στην ΦΚ Μπόντε/Γκλιμτ από τη Σόνεγιουσκε Φόντμπολτ για 200.000 ευρώ.

Σημείωσε 19 γκολ καθώς η Μπόντε/Γκλιμτ κέρδισε τον πρώτο της τίτλο Πρωταθλήματος Νορβηγίας το 2020. Σκόραρε επίσης τρία γκολ στην προκριματική φάση του ΟΥΕΦΑ Γιουρόπα Λιγκ 2020–21 πριν χάσει από την ΑΚ Μίλαν στον τρίτο προκριματικό γύρο.

Την 1η Ιανουαρίου 2021, υπέγραψε συμβόλαιο πεντέμισι ετών με την αγγλική Γουότφορντ. Σκόραρε το πρώτο του γκολ για τη Γουότφορντ στη νίκη με 6–0 εναντίον της Μπρίστολ Σίτι στις 13 Φεβρουαρίου 2021.

Στις 7 Αυγούστου 2021, ο Ζίνκερναγκελ υπέγραψε ως δανεικός για μια σεζόν με τη Νότιγχαμ Φόρεστ της Φούτμπολ Λιγκ Τσάμπιονσιπ. Σκόραρε το πρώτο του γκολ για τον σύλλογο σε μια ήττα με 2–1 από την Μπλάκμπερν Ρόβερς στις 18 Αυγούστου 2021. Στις 10 Ιουνίου 2022, η Φόρεστ ανακοίνωσε ότι ο Ζίνκερναγκελ θα επέστρεφε στη Γουότφορντ με τη λήξη του δανεισμού του.

Στις 24 Ιουνίου 2022, ο Ολυμπιακός ανακοίνωσε την απόκτηση του Ζίνκερναγκελ με τριετές συμβόλαιο.

## Εθνική ομάδα
Ο Ζίνκερναγκελ έχει αγωνιστεί με τις «μικρές» εθνικές Δανίας Κ18 και Κ20.

## Διακρίσεις
**Μπόντε/Γκλιμτ**

* Πρωτάθλημα Νορβηγίας: 2020

**Νότιγχαμ Φόρεστ**

* Πλέι οφ Τσάμπιονσιπ: 2022

**Ατομικές**

* Παίκτης της Χρονιάς στην Eliteserien: 2020

## Παραπομπές


## Εξωτερικοί σύνδεσμοι
* Προφίλ στο transfermarkt.com

Κατηγορία:Δανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Δανίας Κ18
Κατηγορία:Ποδοσφαιριστές Εθνικής Δανίας Κ20
Κατηγορία:Ποδοσφαιριστές ΧΜ Κέγιε
Κατηγορία:Ποδοσφαιριστές ΦΚ Χέλσινγκορ
Κατηγορία:Ποδοσφαιριστές Σόνεγιουσκε Φόντμπολτ
Κατηγορία:Ποδοσφαιριστές Σουπερλίγκα Δανίας
Κατηγορία:Ποδοσφαιριστές ΦΚ Μπούντε/Γκλιμτ
Κατηγορία:Ποδοσφαιριστές Τίπελιγκαεν
Κατηγορία:Ξένοι ποδοσφαιριστές στη Νορβηγία
Κατηγορία:Δανοί ποδοσφαιριστές στο εξωτερικό
Κατηγορία:Ποδοσφαιριστές Γουότφορντ ΦΚ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Νότιγχαμ Φόρεστ
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σταντάρ Λιέγης
Χαντένι

Το **Χαντένι** (αγγλ./σουαχ.: *Handeni*) είναι μία πόλη εντός της Αστικής Περιοχής Χαντένι (*Handeni Urban District*), στην Περιφέρεια Τάνγκα (*Tanga Region*), στην Τανζανία. Είναι η πρωτεύουσα τόσο στο Δημοτικό Συμβούλιο Χαντένι (*Handeni Town Council*) όσο και στην Περιοχή Χαντένι (*Handeni District*).

Στην εθνική απογραφή πληθυσμού του 2012, το Δημοτικό Συμβούλιο Χαντένι (*Handeni Town Council*) αριθμούσε 79.056 κατοίκους.

Η πόλη βρίσκεται σε υψόμετρο 685μ. πάνω από την επιφάνεια της θάλασσας.

## Προφορά - συλλαβισμός
Η ονομασία Χαντένι (*Handeni*), στα Ελληνικά προφέρεται Χαν-ντέ-νι. Αντιθέτως, στα Σουαχίλι, συλλαβίζεται *Ha-n<small><sup>(u)</sup></small>-de-ni*.

## Αστικά Τμήματα
Η πόλη διαιρείται διοικητικά σε δώδεκα Αστικά Τμήματα. Παραπλεύρως του Αστικού Τμήματος, παρατίθεται εντός παρενθέσεως, ο πληθυσμός κατά το 2012.

## Μεταφορές
Ένας δευτερεύων ασφαλτοστρωμένος δρόμος, ενώνει το Χαντένι με το Κορόγκουε στα βορειοανατολικά και τη Μκάτα (*Mkata*), στα νοτιοανατολικά· τόσο το Κορόγκουε όσο και η Μκάτα βρίσκονται στην κύρια οδική αρτηρία *Τ2*, από το Νταρ ες Σαλάαμ στην Αρούσα.

## Δείτε επίσης
* Διοικητικές υποδιαιρέσεις της Τανζανίας  
* Περιφέρεια Τάνγκα
* Αστική Περιοχή Χαντένι

## Σημειώσεις


;Παραπομπές Σημειώσεων


## Παραπομπές


Κατηγορία:Κατοικημένες περιοχές στην Περιφέρεια Τάνγκα
Walkman

250px|μικρογραφία|Sony Walkman TPS-L2 (1979)
Το **Walkman**, γνωστό με την εμπορική ονομασία WALKMAN (*ウォークマン*), είναι εμπορικό σήμα φορητών συσκευών αναπαραγωγής ήχου που κατασκευάζεται και διατίθεται στην αγορά από τη Sony από το 1979. Ξεκίνησε ως φορητό κασετόφωνο. Η επιτυχία κατέστησε τον όρο "walkman" ανεπίσημα συνώνυμο οποιασδήποτε συσκευής φορητής αναπαραγωγής ήχου. Μέχρι το 2010, όταν σταμάτησε η παραγωγή, η Sony είχε κατασκευάσει περίπου 200 εκατομμύρια Walkman βασισμένα σε κασέτες. Ο όρος Walkman χρησιμοποιήθηκε ευρύτερα για να καλύψει τις περισσότερες φορητές συσκευές ήχου της Sony, συμπεριλαμβανομένων των συσκευών αναπαραγωγής DAT, συσκευών αναπαραγωγής/εγγραφής MiniDisc, συσκευών αναπαραγωγής CD (αρχικά Discman που μετονομάστηκε στη συνέχεια σε CD Walkman), ραδιόφωνα τρανζίστορ, κινητά τηλέφωνα και ψηφιακές συσκευές αναπαραγωγής ήχου/μέσων. Το 2022 η σειρά Walkman αποτελείται αποκλειστικά από ψηφιακές συσκευές αναπαραγωγής.

## Ιστορία
Ο συνιδρυτής της Sony, Μασάρου Ιμπούκα, χρησιμοποίησε το ογκώδες κασετόφωνο TC-D5 της Sony για να ακούει μουσική ενώ ταξίδευε για επαγγελματικούς λόγους. Ζήτησε από τον εκτελεστικό αντιπρόεδρο Νόριο Όγκα να σχεδιάσει μια στερεοφωνική έκδοση μόνο για αναπαραγωγή, βελτιστοποιημένη για χρήση ακουστικών.

Το μπλε και ασημί Walkman TPS-L2 με μεταλλική θήκη, το πρώτο χαμηλού κόστους προσωπικό στερεοφωνικό στον κόσμο, κυκλοφόρησε στην Ιαπωνία την 1η Ιουλίου 1979 και πωλήθηκε για περίπου 33.000 ¥ (ή 150,00 $). Αν και η Sony προέβλεψε ότι θα πουλούσε περίπου 5.000 μονάδες ανά μήνα, πώλησε περισσότερες από 30.000 τους πρώτους δύο μήνες.

## Παραπομπές


## Εξωτερικοί σύνδεσμοι
* 

Κατηγορία:Sony
Ιλού Σούμα

Ο **Ιλού Σουμά** γιος του Σαλίμ αχούμ ήταν βασιλιάς της Ασσυρίας τον 20o αιώνα π.Χ.
Το μέγεθος της βασιλείας του αμφισβητείται καθώς ο Κατάλογος Ασσυρίων βασιλέων τον καταγράφει *"σαν ένας από τους βασιλείς που έχουν βρεθεί σε επιγραφές χωρίς όνομα αλλά είναι γνωστό το επώνυμο του"*. Ο γιος του Ερισούμ Α΄ τον διαδέχθηκε και βασίλευσε 40 χρόνια ή 30 σύμφωνα με τη μία έκδοση, τον ακολούθησε ο επόμενος γιος του Ικουνούμ. Ο Ερισούμ Α΄ καταγράφεται ως *"αντιβασιλεύς του Ασσούρ, πιστός στον θεό [[Ασσούρ]] και στη θεά [[Ινάννα]]"*. Ο Κατάλογος Ασσυριακών βασιλέων καταγράφει *"82 βασιλείς από τον Ερισούμ Α΄ γιο του Ιλού-Σουμά μέχρι τον [[Ασσουρμπανιπάλ]] γιο του [[Εσαρχαδδών]] με τον οποίο η Ασσυριακή αυτοκρατορία έφτασε στο μέγιστο της δύναμης της. Τα *"Χρονικά των Πρώτων Ασσυρίων βασιλέων"* τον σχετίζουν με τον σύγχρονο του Σού Αμπού που ταυτίζεται με τον [[Σουμού Αμπούμ]] (περί το 1830 π.Χ.) τον ιδρυτή της Α΄ Δυναστείας της Βαβυλώνας. Τα Χρονικά χρησιμοποιούν τον όρο *"μάχη"*, πιθανότατα περιγράφουν τους πολέμους του με τον Σουμού Αμπού που διεκδικούσε τα νότια σύνορα του βασιλείου του, μια λίθινη επιγραφή περιγράφει τις επιχειρήσεις του Ιλού-Σουμά στον νότο :

*"Η ελευθερία των Ακκάδων και των παιδιών τους στον νότο αποκαταστάθηκε, ελευθέρωσα τα εδάφη στα σύνορα των ελών, την Ουρ, τη Νιππούρ, την Αουάλ στο όνομα του θεού Ασσούρ και της θεάς Ινάννας"*.

Ο ιστορικός [[Μόγκενς Τρόλε Λάρσεν]] (γεν. 1937) διαβεβαιώνει ότι οι προσπάθειες του Ιλού Σουμά να ιδρύσει σταθμούς στον νότο είχαν σχέση περισσότερο με το εμπόριο του χαλκού στον κόλπο παρά με τις πολεμικές επιχειρήσεις. Οι σταθμοί ήταν στα κύρια σημεία στα οποία διασταυρώνονταν οι τρεις μεγάλοι δρόμοι με τα βασιλικά καραβάνια. Οι βασικές προτεραιότητες του Ιλού Σουμά ήταν η οικοδόμηση του ναού της Ιστάρ, τα τείχη της πόλης και να διευθετήσει τα νερά των μεγαλύτερων πηγών στις δύο μεγάλες πύλες. Ο μετέπειτα βασιλιάς [[Τικουλτί Νινουρτά Α΄]] τον απομνημονεύει για την οικοδόμηση του ναού τις Ιστάρ, αναφέρει ότι έζησε 720 χρόνια πριν από αυτόν όταν βασίλευαν οι *"βασιλείς που τα ονόματα τους δεν ήταν γνωστά"* και καταγράφει για πρώτη φορά τη διάρκεια της βασιλείας του στα 21 χρόνια"*.

## Παραπομπές



## Πηγές

*A. K. Grayson (1972). Assyrian Royal Inscriptions, Τόμ. 1. Otto Harrassowitz
*Jean-Jacques Glassner (2005). Mesopotamian Chronicles. 
*M. Trolle Larsen (1976). The Old Assyrian City-State and its Colonies. Akademisk Forlag. 
*Emélie Kuhrt (1998). "The Old Assyrian merchants". In Helen Parkins, Christopher Smith (ed.). Trade, traders, and the ancient city. Routledge. 
*Cambridge Ancient History: Assyria 2060-1816 BC, 1966.

Κατηγορία:Βασιλείς της Ασσυρίας
Βουργουνδική Πολιτεία

Η **Βουργουνδική Πολιτεία** ή **Βουργουνδία των Βαλουά** (γαλλικά: *État bourguignon*, ολλανδικά: *Bourgondische Rijk*) είναι μία έννοια που επινοήθηκε από ιστορικούς για να περιγραφεί ένα αχανές σύμπλεγμα εδαφών της βόρειας Ευρώπης.

Αναπτύχθηκε κατά τον Ύστερο Μεσαίωνα, υπό την κυριαρχία των Δουκών της Βουργουνδίας του γαλλικού Οίκου των Βαλουά, και αποτελούνταν από γαλλικά και αυτοκρατορικά φέουδα (Δουκάτο της Βουργουνδίας, Κομητεία της Βουργουνδίας και Βουργουνδική Ολλανδία). Αυτή η εδαφική επικράτεια επέζησε μετά την απώλεια του Δουκάτου της Βουργουνδίας. Ως εκ τούτου, δεν πρέπει να συγχέεται με αυτό.

Η Βουργουνδική Πολιτεία αναδείχθηκε σε μία από τις μεγαλύτερες δυνάμεις στην Ευρώπη του 15ου και των αρχών του 16ου αιώνα. Οι Δούκες της Βουργουνδίας ήταν από τους πλουσιότερους και ισχυρότερους ηγεμόνες της Ευρώπης, γεγονός που τους απέδωσε το προσωνύμιο «Μεγάλοι Δούκες της Δύσης». Έχοντας τον έλεγχο των σημαντικών περιοχών της Φλάνδρας και της Βραβάντης, η Βουργουνδική Πολιτεία εξελίχθηκε σε ένα σημαντικό κέντρο εμπορίου και συναλλαγών και σε πυλώνα της ευρωπαϊκής αυλικής μόδας. Πολλοί ιστορικοί εκτιμούν ότι μπορούσε να μετατραπεί σε ανεξάρτητο Βασίλειο, όμως ο πρόωρος θάνατος του Καρόλου του Τολμηρού στη Μάχη του Νανσί έβαλε τέλος στο όνειρό του για ανασύσταση της Λοθαριγγίας. Η κληρονομιά του πέρασε στον Οίκο των Αψβούργων μέσω του γάμου της κόρης του Μαρίας με τον Μαξιμιλιανό της Αυστρίας. Εν τω μεταξύ η Πικαρδία και το Δουκάτο της Βουργουνδίας κατακτήθηκαν από τον Βασιλιά της Γαλλίας.

Ο διαμοιρασμός της βουργουνδικής κληρονομιάς σηματοδότησε την αρχή του μακροχρόνιου ανταγωνισμού μεταξύ της Γαλλίας και της Αγίας Ρωμαϊκής Αυτοκρατορίας και έπαιξε καθοριστικό ρόλο στην ευρωπαϊκή πολιτική. Με την παραίτηση του Αυτοκράτορα Καρόλου Ε΄, το 1555, η Βουργουνδική Ολλανδία πέρασε στον έλεγχο της Ισπανικής Αυτοκρατορίας του Βασιλιά Φιλίππου Β΄. Κατά τη διάρκεια της Ολλανδικής Επανάστασης (1566–1648), οι βόρειες επαρχίες των Κάτω Χωρών απέκτησαν την ανεξαρτησία τους από την ισπανική κυριαρχία και σχημάτισαν την Ολλανδική Δημοκρατία. Οι νότιες επαρχίες παρέμειναν υπό ισπανική κυριαρχία μέχρι τον 18ο αιώνα και έμειναν γνωστές ως Ισπανικές Κάτω Χώρες.

## Η Δυναστεία

## Παραπομπές
Φαν Τι Κιμ Φουκ

Η **Φαν Τι Κιμ Φουκ** (το επίθετο είναι «Φαν» και το όνομα είναι «Κιμ», στα βιετναμέζικα: Phan Thị Kim Phúc) γεννήθηκε στις 6 Απριλίου του 1963 στο Νότιο Βιετνάμ και είναι γνωστή παγκοσμίως ως το «κορίτσι της Ναπάλμ» και ως το «κορίτσι της φωτογραφίας του Βιετνάμ».

Έχει γίνει γνωστή από μια φωτογραφία που τραβήχτηκε στο Τράνγκ Μπάνγκ -Trảng Bàng την περίοδο του πολέμου του Βιετνάμ στις 8 Ιουνίου 1972, όταν ήταν 9 ετών.

Η φωτογραφία αυτή, με τον τίτλο: «Ο τρόμος του πολέμου» (στα αγγλικά: "The Terror of War"), λήφθηκε από τον Βιετναμέζο-Αμερικανό φωτογράφο Νικ Ουτ- Nick Ut, που τότε εργαζόταν για την εφημερίδα «Associated Press (AP)» στο Λος Άντζελες και έχει βραβευτεί με το βραβείο Πούλιτζερ το 1973 για την Spot News Photography.

Στη φωτογραφία απεικονίζονται παιδιά, ανάμεσα τους και η Φαν Τι Κιμ Φουκ γυμνή, να τρέχουν να σωθούν από τον βομβαρδισμό Ναπάλμ κατά τη διάρκεια του πολέμου του Βιετνάμ . Σε αυτό το βομβαρδισμό η Φαν Τι Κιμ Φουκ κάηκε σοβαρά στην πλάτη της και απέκτησε εγκαύματα τρίτου βαθμού, καθώς τα ρούχα της κάηκαν από τη φωτιά.

Η ιστορία της ξεκίνησε στις 8 Ιουνίου του 1972, όπου αεροπλάνα του Νοτίου Βιετνάμ έριξαν μια βόμβα Ναπάλμ στο χωριό της το Trảng Bàng, το οποίο είχε δεχτεί επίθεση και καταληφθεί από το Βόρειο Βιετνάμ.

Αφού τράβηξε τη φωτογραφία, ο Νικ Ουτ μετέφερε την Κιμ Φουκ και άλλα τραυματισμένα παιδιά στο νοσοκομείο Μπάρσκυ (Barsky) στη Σαϊγκόν (Saigon), όπου φανερώθηκε η σοβαρότητα των εγκαυμάτων της. Οι γιατροί της έδιναν λίγες πιθανότητες επιβίωσης. Μόνο έπειτα από θεραπείες το 1982 σε ειδικό νοσοκομείο στο Λουντβιγκσάφεν (Ludwigshafen) της Δυτικής Γερμανίας, η Κιμ Φουκ μπόρεσε να κινηθεί ξανά ορθά .

Αργότερα, ίδρυσε το «Διεθνές Ίδρυμα Κιμ» (“Kim Foundation International”), για να βοηθήσει παιδιά που είναι θύματα πολέμου.

## Παραπομπές


Κατηγορία:Πόλεμος του Βιετνάμ
Κατηγορία:Βιετναμέζοι
Ανδαλουσιανές περιφερειακές εκλογές 2022

Στις 19 Ιουνίου 2022 διεξήχθησαν **περιφερειακές εκλογές στην [[Ανδαλουσία]]**, για να εκλεγούν τα 109 μέλη του Ανδαλουσιανού κοινοβουλίου. 

Τα εκλογικά κέντρα άνοιξαν από τις 9 το πρωί μέχρι τις 8 το βράδυ για τους εκλογείς. Το συντηρητικό Λαϊκό Κόμμα κατάφερε μεγάλη άνοδο και νίκη κερδίζοντας τις περισσότερες έδρες στο κοινοβούλιο. Μετά τις εκλογές, ο Χουάν Μανουέλ Μορένο (ΛΚ) σχημάτισε κυβέρνηση πλειοψηφίας.

## Ιστορικό
Μετά τις Ανδαλουσιανές εκλογές του 2018, το Λαϊκό Κόμμα και οι Πολίτες σχημάτισαν κυβέρνηση συνεργασίας με την υποστήριξη του Βοξ και πρόεδρο της κυβέρνησης τον Χουάν Μανουέλ Μορένο. Τον Μάιο του 2021 το ακροδεξιό Βοξ ανέστειλε την υποστήριξή του στην κυβέρνηση και ακούστηκαν φήμες για πρόωρες εκλογές. Με την πολιτική αστάθεια που ακολούθησε, τον Νοέμβριο του 2021 το κοινοβούλιο δεν κατάφερε να καταλήξει σε συμφωνία για τον προϋπολογισμό. Συνεπώς έπρεπε να προκηρυχθούν πρόωρες εκλογές, δηλαδή προτού ολοκληρωθεί η τετραετής θητεία των μελών που εξελέγησαν στις Ανδαλουσιανές εκλογές της 2ης Δεκεμβρίου 2018. Κατόπιν διαπραγματεύσεων, οι εκλογές προκηρύχθηκαν για τις 19 Ιουνίου 2022, δηλαδή λίγους μήνες νωρίτερα.

## Εκλογικό σύστημα
Το Κοινοβούλιο της Ανδαλουσίας αποτελείται από 109 μέλη, τα οποία εκλέγονται με δημοκρατικές, άμεσες εκλογές, με καθολική και μυστική ψηφοφορία, για τετραετή θητεία. Το εκλογικό σύστημα είναι αναλογική εκπροσώπηση από 8 πολυεδρικές εκλογικές περιφέρειες. Το εκλογικό όριο που πρέπει να περάσει ένα κόμμα για να μπει στο κοινοβούλιο είναι 3% του συνολικού αριθμού ψήφων. Η κατανομή των εδρών γίνεται με μέθοδο Ντ'Οντ. Δικαίωμα ψήφου έχουν όλοι οι πολίτες της Ανδαλουσίας, ηλικίας άνω των 18 ετών.
## Δημοσκοπήσεις
Από τις προηγούμενες Ανδαλουσιανές εκλογές μέχρι αυτές, έχουν διεξαχθεί δημοσκοπήσεις στις οποίες ένας αντιπροσωπευτικός αριθμός εκλογέων ρωτήθηκαν ποιο κόμμα θα ψηφίσουν στις εκλογές. Στο γράφημα και τον πίνακα που ακολουθούν απεικονίζονται τα αποτελέσματα πολλών τέτοιων δημοσκοπήσεων.

## Αποτελέσματα
μικρογραφία|330x330εσ|Η προσέλευση εκλογέων ανά δήμο

## Παραπομπές


Κατηγορία:Εκλογές στην Ισπανία
Κατηγορία:Εκλογές του 2022